Poštovani roditelji,

Prema uputama MZO od idućeg tjedna počinje mjera samotestiranja učenika. Provođenjem ove mjere ukinula bi se mjera samoizolacije učenika koji su bili u kontaktu sa Covid pozitivnom osobom a nemaju simptome bolesti.

**Samotestiranje sa SARS-CoV-2 brzim antigenskim testovima dobrovoljno je i besplatno i obavlja se jednom tjedno u roditeljskom domu.**

Preporuka je da se učenici samotestiraju ponedjeljkom prije nastave te da se potom razredniku prijave samo pozitivni rezultati testiranja.

Ukoliko ne želite da vaše dijete provodi mjeru samotestiranja sa SARS-CoV-2 brzim antigenskim testovima molimo Vas da ispunite obrazac o nepristanku (dobili ste ga od razrednika a imate ga i na webu škole) te potpisan obrazac vratite razredniku/ci.U tom slučaju testovi Vam neće biti uručeni te će vaše dijete nakon kontakta sa Covid-pozitivnom osobom morati u samoizolaciju. U slučaju pristanka ( a smatra se da roditelj pristaje ukoliko ne vrati potpisani obrazac) biti će Vam dostavljeni brzi antigenski testovi za provođenje mjere samotestiranja.

Kao i od početka pandemije, učenici i dalje ne dolaze u školu ako imaju simptome zarazne bolesti (povišena temperatura, kašalj, poremećaj osjeta njuha i okusa, teškoće u disanju,grlobolja, proljev, povraćanje).

**POSTUPCI SAMOTESTIRANJA U SLUČAJU BLISKOG KONTAKTA S POZITIVNOM OSOBOM**

**1.U SLUČAJU POJAVE POZITIVNOG UČENIKA U RAZREDU TIJEKOM TJEDNA**

-svi učenici koji su se odlučili samotestirati od škole će dobiti test te će ga slijedeći dan prije nastave roditelji testirati i ako su negativni odlaze u školu

-učenici čiji se roditelji nisu odlučili na mjeru samotestiranja idu u samoizolaciju 7 dana

**2.UČENICI KOJI SU PREBOLJELI COVID 19 U ZADNJIH 4 MJESECA,UČENICI KOJI SU CIJEPLJENI MOGU**

-sudjelovati u redovnom samotestiranju kao i ostali učenici

-mogu se samotestirati odmah nakon kontakta i 5-7 dan od kontakta- testove dobiju u školi

-ako ne sudjeluju u samotestiranju roditelji sami moraju nabaviti testove i provesti testiranje

**3.AKO U KUĆANSTVU POSTOJI POZITIVNA OSOBA (OBVEZNO JU JE ODVOJITI OD UČENIKA), UČENIK MOŽE BITI OSLOBOĐEN SAMOIZOLACIJE JEDINO AKO:**

-je roditelj pristao na mjeru samotestiranja i ako se još dodatno samotestira svaka 2 dana i još 7 dana nakon završetka izolacije pozitivnog ukućana i to u vlastitom aranžmanu

Važno je naglasiti da prema uputama proizvođača nije uputno da djeca mlađa od 16 godina provode samotestiranje sama bez nadzora ili pomoći odraslih osoba.

U prilogu su i upute Ministarstva znanosti i obrazovanja koje molimo da pročitate bez obzira na Vašu odluku.